Sojuz MS-06

**Sojuz MS-06** bola ruská kozmická loď typu Sojuz. Dňa 12. septembra 2017 vyštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 53. Potom zostala u ISS ako záchranná loď až do februára 2018, kedy sa s ňou rovnaká trojica kozmonautov vrátila späť na Zem.

## Posádka
*  Alexandr Misurkin (2), veliteľ, Roskosmos (CPK)
*  Mark Vande Hei (1), palubný inžinier 1, NASA
*  Joseph Acaba (3), palubný inžinier 2, NASA

### Záložná posádka
*  Anton Škaplerov, veliteľ, Roskosmos (CPK) 
*  Scott Tingle, palubný inžinier 1, NASA 
*  Shannon Walkerová, palubný inžinier 2, NASA

## Zostavenie posádky
Posádka pre loď Sojuz MS-06, to jest členovia Expedície 53/54 na Medzinárodnú vesmírnu stanicu (ISS), ktorá bola zároveň záložnou pre Sojuz MS-05, bola sformovaná v máji 2016, kedy NASA oznámila jej zostavu – Alexandr Skvorcov ml., Ivan Vagner a Scott Tingle. V súvislosti so znížením veľkosti posádky ruského segmentu ISS od jari 2017 z troch na dvoch kozmonautov boli posádky plánované na rok 2017 reorganizované a z trojice tak vypadol Ivan Vagner, pričom po ďalších zmenách definitívnu zostavu vytvorili Alexandr Misurkin, Mark Vande Hei a Joseph Acaba.

## Priebeh letu
Sojuz MS-06 úspešne vyštartoval dňa 12. septembra 2017 o 21:17:02,407 svetového času (UTC) pomocou nosnej rakety Sojuz-FG z Bajkonuru. Kozmická loď bola približne po deviatich minútach od štartu navedená na počiatočnú obežnú dráhu vo výške 196,8 – 254,7 km. Pri tomto lete bol použitý rýchly letový profil k Medzinárodnej vesmírnej stanici (ISS), ktorý trvá 6 hodín. Dňa 13. septembra o 02:55:15 UTC sa loď pripojila k spojovaciemu uzlu modulu Poisk na ISS. Potom Misurkin, Vande Hei a Acaba prešli na stanicu a zapojili sa do práce Expedície 53.

Dňa 27. februára 2018 o 23:08:36 UTC sa Sojuz s rovnakou trojicou odpojil od Medzinárodnej vesmírnej stanice a 28. februára o 02:31:06,4 UTC úspešne pristál v zasneženej kazašskej stepi neďaleko Džezkazganu.

## Galéria

Súbor:Expedition 53 Red Square Visit (JSC2017-E-114484).jpg|Posádka Sojuzu na Červenom námestí v Moskve
Súbor:Expedition 53 Soyuz Rollout (NHQ201709100018).jpg|Prevoz nosnej rakety na štartovaciu rampu, 10. september 2017
Súbor:Expedition 53 Soyuz Rollout (NHQ201709100035).jpg|Raketa Sojuz-FG po vztýčení na štartovacej rampe
Súbor:Expedition 53 Crew Blessing (NHQ201709120006).jpg|Pravoslávny kňaz tradične požehnáva členov posádky 
Súbor:Expedition 53 Crew Waves Farewell (NHQ201709130001).jpg|Posádka sa lúči pred štartom
Súbor:Expedition 53 Soyuz Launch (NHQ201709130004).jpg|Štart Sojuzu MS-06 z Bajkonuru, 12. september 2017
Súbor:Expedition 54 Soyuz MS-06 Landing (NHQ201802280001).jpg|Návratový modul Sojuzu MS-06 klesá na padáku
Súbor:Expedition 54 Soyuz MS-06 Landing (NHQ201802280032).jpg|Ruské pátracie a záchranné tímy na mieste pristátia, 28. február 2018
Súbor:Expedition 54 Soyuz MS-06 Landing (NHQ201802280019).jpg|Pátracie a záchranné tímy po príchode k návratovému modulu krátko po pristátí
Súbor:Expedition 54 Soyuz MS-06 Landing (NHQ201802280002).jpg|Posádka po vyzdvihnutí z kabíny


## Referencie


## Iné projekty

## Externé odkazy
* Informácie o lete Sojuzu MS-06

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2017
Kategória:Kozmonautika v 2018